text: Evert skal restaureres
  11 januar 2010 kl. 12.45
  Den gode evert Johanne Dan forlod i dag sin vante plads ved Skibbroen i Ribe. Den blev løftet op af vandet og kørt til værftet i Årøsund.
  En evert er et fladbundet lille sejlskib.
  I Europa blev det især brugt til sejlads på floder, mens det i Danmark er blevet brugt til sejlads på Vadehavet.
  Tidens tand er ikke gået sporløst hen over Johanne Dan, så nu venter en omfattende restaurering på værftet i Årøsund.
  
  Ikke den eneste
  De fleste everter er små en-mastede skibe, men den findes også som to-mastet.
  Den eneste danske evert, der fortsat sejler, er Rebekka fra Fanø.
  Hun blev bygget i 1921 på Fanø i Nordby.
  